**Ministru kabineta rīkojuma projekta “Grozījums Ministru kabineta 2017.gada 29. augustā rīkojuma Nr.455 “Par ārkārtējās situācijas izsludināšanu””  
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2013.gada 17.decembra Eiropas Parlamenta un padomes Regulas (ES) Nr.1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu 64.panta 2.punkta “a” apakšpunkts, Civilās aizsardzības un katastrofu pārvaldīšanas likuma” 4.panta pirmās daļas 1.punkta “c” apakšpunkts un otrās daļas 2.punkts, kā arī likuma “Par ārkārtējo situāciju un izņēmuma stāvokli” 4.panta otrā daļa, 5.panta pirmā daļa un 6.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gad 29.augusta sēdē (prot. Nr.42 1.§) tika apstiprināts rīkojuma projekts “Par ārkārtējās situācijas izsludināšanu” (TA-1870) (turpmāk – rīkojuma projekts). Rīkojuma projekta mērķis ir nodrošināt ārkārtējās situācijas izsludināšanu periodā no 2017.gada 29.augusta līdz 30.novembrim spēcīgo lietavu un to radīto seku skartajās teritorijās. Rīkojuma projektā ir noteiktas Latvijas Republikas administratīvās teritorijas, kurās paredzēts izsludināt ārkārtējo situāciju.  Zemkopības ministrija ir saņēmusi vēstules no Salas novada pašvaldības un Aknīstes novada pašvaldības ar lūgumu ārkārtējo situāciju izsludināt arī šajos novados. Saskaņā ar šo pašvaldību sniegto informāciju arī šajos novados situācija ir kritiska. Nepieredzēti intensīvo lietavu radītajos plūdos arī šajās administratīvo novadu teritorijās ir iznīcināti lauksaimniecības augu kultūru sējumi, turklāt lielā daļā lauku vēl joprojām nav iespējams novākt ražu.  Ievērojot šo apstākli, arī Salas un Aknīstes novads ir jāiekļauj to administratīvo teritoriju sarakstā, kuros tiek izsludināta ārkārtējās situāciju.  Rīkojuma projekts paredz izsludināt ārkārtējo situāciju arī Salas un Aknīstes novadā. |
| 3. | Projekta izstrādē iesaistītās institūcijas | Zemkopības ministrija, SIA Latvijas Lauku konsultāciju un izglītības centrs un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums skar lauksaimniecības produkcijas ražotājus, kuri ir pieteikuši lauksaimniecībā izmantojamo zemi vienotā platību maksājuma saņemšanai un kuru lauksaimniecībā izmantojamā zeme atrodas spēcīgo lietavu un to radīto seku skartajās teritorijās. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

Anotācijas III, IV, V, VI un VII sadaļa – projekts šīs jomas neskar.

Zemkopības ministra p.i. U. Augulis

Zemkopības ministrijas valsts sekretāre D. Lucaua

Karlapa 67027121

agrita.karlapa@zm.gov.lv